**Приложение № 2**

към чл. 6

**Информация за преценяване на необходимостта от ОВОС**

**I. Информация за контакт с възложителя:**

1. Име, местожителство, гражданство на възложителя

“Бабини храни" ЕООД с ЕИК 20401179

*(физическо лице, седалище и единен идентификационен номер на юридическото лице)*

2. Пълен пощенски адрес

гр. Велико Търново, ул. „Иларион Драгостинов“ № 17, вх. „В“, ет.4, ап. 10

3. Телефон, факс и e-mail

0888228821, babini\_hrani@abv.bg

4. Лице за контакти

Цветана Борисова Цанева – управител

**II. Характеристики на инвестиционното предложение:**

1. Резюме на предложението

Инвестиционното предложение е за ново строителство на едноетажна производствена сграда с частичен втори етаж, Застроена площ:197,56 m2 и разгъната застроена площ: 266,65 m2

Обекта е за производство на сушени плодове, зеленчуци, билки и техни производни със среден дневен капацитет 500 кг готова продукция.

Сградата се състои от 3 полета 6 / 10м, като южното поле е на две нива.

Конструктивната схема е рамкова едноотворна с оси през 6м на 10м подпорно разстояние. Покривите са едноскатни, с бордове от три страни.

Конструкцията на сградата е сглобяема, от метални колони, греди и междуетажна метална конструкция. Покривите са 2бр. едноскатни – метална конструкция, с покритие трислойни топлоизолационни панели. Стените са трислойни топлоизолационни панели. Помещенията са обособени посредством щендерни стени от гипсокартон и двустранни ламинирани плоскости с пълнеж минерална вата.

По фасадните стени от трислойни топлоизолационни панели тип «Сандвич», в зоната около пожарозащитната стена, разделяща помещения с различна категория по пожарна опасност, ще се изпълни двустранно по 1 метър в двете страни защитна ивица от трислоен топлоизолационен панел с пълнеж минерална вата с граница на пожароустойчивост RЕI 60 указани в проект част Пожарна безопасност.

Проектираните покритията са

- по пода:

- в производствено-складовите помещения - от саморазливно подово покритие за хранително-вкусова промишленост;

– в санитарно-битови помещения, канцеларии и коридори и др. - гранитогрес;

- в стая почивка на ІІ-ри етаж – ламиниран паркет;

- котелно - шлайфана бетонна настилка.

стени:

- в производствените помещения - предстенна облицовка РVС ламперия;

- в котелно и складове – трислойни топлоизолационни панели;

– в битови помещения, канцеларии и коридори и др. – латекс върху предстенна облицовка с гипсокартон;

– в санитарни помещения, канцеларии и коридори – 2м фаянс, нагоре - латекс върху предстенна облицовка с гипсокартон;

таван :

- производствени помещения - окачен таван от двупластов гипсокартон и РVС ламперия

- санитарно-битови помещения – латекс върху гипсокартон;

- и котелно – трислойни топлоизолационни покривни панели.

покрив:

- покривни топлоизолационни панели 10см

**На първи етаж са обособени:**

Склад суровини, производствено помещение, опаковки, опаковъчно, склад готова продукция, стълбище и санитарно-битов сектор, състоящ се от съблекалня, душ, стая почивко, коридор и тоалетна, като препаратите и средствата за измиване и дезинфекция ще се съхраняват в заключващ се шкаф в санитарно – битов възел.

Достъпът до частичното второ ниво е чрез г-образна метална стълба 1бр.

**На втори етаж са обособени:**

Офис, баня-WС, склад, коридор и стая почивка.

Производстеният асортимент е сушени плодове, зеленчуци, билки и техни производни със среден дневен капацитет 500 кг готова продукция, при двусменен режим на работа

За нормалното обслужване на предприятието се предвижда общ персонал от 8 човека: 5 бр. заети в производствения процес на двусменен режим и 3 души административен и обслужващ персонал.

Ще се изгради връзка с граничещия на запад общински път гр. Севлиево - с. Крушево, като в сервитута на пътя настилката ще е от асфалтобетон, а в границите на полския път – ще е с чакъл.

Ще се изградят връзки с изградените в близост трасета на водопроводната и електропреносната система – съгласно утвърдени трасета с парцеларен план към одобрения Подробен устройствен план за застрояване.

Предвижда се външен водопровод 16м и подземно ел. трасе с обща дължина 68м, които са в рамките на съществуващия общински път.

Предвидените изкопи ще са с дълбочина 1,2м за водопровода и 60см за трасето на електрическия кабел. Ще се извършват механизирано и ръчно, без използване на взрив.

1. Доказване на необходимостта от инвестиционното предложение

В общинският план за развитие се дава приоритет на повишаване на конкурентоспособността на общинската икономика и осигуряване на възможност за заетос (стратегическа цел № 2) и осигуряване на възможности за заетост и за повишаване на жизненото равнище (приоритет 3.1. на стратегическа цел № 2). уникалните природни дадености и културната идентичност на региона, близостта на Националният парк Централен Балкан е част от мрежата PAN PARKS и от европейската екологична мрежа Натура 2000 гарантират производството на екологично чисти плодове, зеленчуци и билки

Теренът е собственост на възложителя.

Основната дейност на фирмата-възложител е производство и търговия с екологични храни. Сушени плодове, зеленчуци, билки и техни производни са едно разширение на асортимента на фирмата.

Местоположението с удобни транспортни връзки, отдалечеността от източници на замърсяване, както и основните приоритети на фирмата са основен фактор при конкретизиране на инвестиционнато предложение .

1. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение и кумулиране с други предложения.

Няма връзка с друг план дейности в обхвата на въздействие на обекта на инвестиционното предложение

1. Подробна информация за разгледани алтернативи.

При избора на площадка са поставени следните критерии:

- Терена за реализация на инвестиционното предложение да е собственост на възложителя;

- Площадката да не попада в защитени или чувствителни територии;

- Да са проведени процедури по промяна предназначението на земеделската земя;

- теренът де е отреден за „Сушилня за плодове, зеленчуци и билки“

Съгласно принципите за подбор на Заявителя като най-добра и единствена възможност е имот с идентификатор 65927.40.69 по КККР на гр. Севлиево.

1. Местоположение на площадката, включително необходима площ за временни дейности по време на строителството.

Площадката е в имот с идентификатор 65927.40.69 по КККР на гр. Севлиево. Намира се извън населеното място - на повече от 200м на север от урбанизираната територия, на изток от общински път гр. Севлиево - с. Крушево. Граничи по южната и северозападната граници с полски пътища, по северната и югоизточната граници – със земеделски земи - ниви.

Имотът е с площ 1000 кв.м. Не е застроен и на територията му няма едроразмерна растителност. Предвиденото застрояване е 197,56 кв.м. Необходимите площи за временни дейности по време на строителството ще се осигурят в рамките на имота.

6. Описание на основните процеси (по проспектни данни), капацитет, *включително на дейностите и съоръженията, в които се очаква да са налични опасни вещества от приложение № 3 към ЗООС*.

Обектът е за производство на сушени плодове, зеленчуци, билки и техни производни със среден дневен капацитет 500 кг готова продукция.

Предвижда се изграждане на приемна разтоварна площадка и обособени склад за суровини и склад за опаковъчни материали.

За транспортиране на суровините от склада до производственото помещение ще се използва транспортна количка.

Подготовката и измиването на плодовете, зеленчуците и билките ще се извършва ръчно.

Отделянето на костилки ще се извършва на машина за отделяне на костилки от плодове

Смилането на плодовете ще се извършва на мелачка за плодове

Продуктите за които се изисква бланширане ще се обработват термично чрез потапяне кратковременно в кипяща вода или захарен разтвор в тави от неръждаема ламарина на газови котлони

Предвидените за сушене плодове, зеленчуци и билки ще се разстилат в перфорирани тави на колички 5 за зареждане в сушилната камера, коята ползва топлинна енергия от котел 4 на пелети TANGRA CL 35. Сушилната камера е с производителност :

Череши 180 кг; Сини сливи 500 кг; Магданоз 90 кг;Лук 140 кг; Моркови 240 кг; Домати 450 кг; Чушки 240 кг; Зеле 180 кг; Грозде 240 кг; Ябълки 300 кг; Грах 240 кг; Орехи 240 кг

Опаковане и етикиране ще се извършват ръчно.

При производствената дейност ще се използва следното технологично оборудване и обзавеждане

|  |  |  |  |  |
| --- | --- | --- | --- | --- |
| Оборудване | Брой | Капацитет | Размери | Инсталирана мощност |
| 1. Сушилна камера SEG 4 DIGITAL СКГ 4.2 на пара | 1 | Рамки в камерата, бр. 60 Размер на рамките, см 60/120  Брой на количките 2 | 2000/1350/2630 | 15 kW |
| 1. Машина за отделяне на костилки от плодове | 1 | 500 кг/час | 930/510/515 Размер на бункера: 450/400 Тегло: 43 кг | 0,55 KW/220V |
| 1. Мелачка за плодове без костилки | 1 | 800­-1000 кг./час Обороти (в мин): 28 | 520/ Ø420/  h =1300 | 2,2 KW /220V­50Hz |
| 1. Котел TANGRA CL 35 | 1 |  | 980/805/1695 |  |
| 1. Колички стелажни | 4 |  | 1000/650/1000 |  |
| 1. Мивка двугнездна подготовка | 1 |  | 1200/700/400 |  |
| 1. Плот сортиране | 1 |  | 3150/1000/860 |  |
| 1. Плот за отделяне на костилки и части от растенията | 1 |  | 2500/1000/860 |  |
| 1. Плот за мелене | 1 |  | 2500/1000/860 |  |
| 1. Газови котлони | 4 | 1x3,5 KW, 2х5,5 KW,  1х7,2 KW | 800/600/300 | 21,7KW |
| 1. База за газови котлони | 1 | - | 2500/700/800 | - |
| 1. Работен плот с шкаф инвентар | 2 | - | 2000/800/860 | - |
| 1. Електронна везна | 2 | до 20 кg | 400/300/100 | 200W/220V |
| 1. Мивка, едногнездна, плот | 1 | - | 2700/800/860  Гнездо 1100/700/400 | - |
| 1. Работен плот опаковане с шкаф за опаковъчни материали | 2 | - | 2800/1000/860 | - |
| 1. Стелаж опаковки | 1 | - | 1500/400/1800 | - |
| 1. Плот за подготовка на кашони | 1 | - | 2000/1000/860 | - |
| 1. Палети за суровини | 7 | - | 1200/800/150 | - |
| 1. Палети за готова продукция | 10 | - | 1200/800/150 | - |
| 1. Електрически бойлер | 4 | 80 l | Ø 500/1200 | 3.000 kW/220V |
| 1. Транспалетна количка | 2 | - | 1400/410/900 | - |
| 1. Електронен кантар платформен | 1 | До 1000 кg | 800/600/1100 | АС220V / акумулаторна батерия 4V |

7. Схема на нова или промяна на съществуваща пътна инфраструктура.

Ще се изгради пътна отбивка от общински път гр. Севлиево - с. Крушево, като в обхвата на пътя ще се изгради 280 кв.м. участък с асфалт, в рамките на полски път – 56 кв.м. настилка от уплътнен насип с фракция

8. Програма за дейностите, включително за строителство, експлоатация и фазите на закриване, възстановяване и последващо използване.

Изготвяне и одобряване на инвестиционен проект – юни-юли 2017г.

Строителни дейности - в периода март-октомври 2018г.

Не се предвиждат фази на закриване, възстановяване и последващо използване, тъй като периодът на експлоатация е безсрочен.

9. Предлагани методи за строителство.

Строителството ще бъде извършено по стандартни нормативно утвърдени методи за подобен вид строително-монтажни дейности. Не се предвижда дълбоко фундиране. Не се предвижда извършване на изкопни работи с използване на взривни материали и извършване на взривни работи.

10. Природни ресурси, предвидени за използване по време на строителството и експлоатацията.

За предвидените дейности се предвижда водовземане за питейни, промишлени и други нужди – чрез обществено водоснабдяване съгласно становище изх. № ВК-07-54 / 03.02.2016г. на „БЯЛА“ ЕООД, гр. Севлиево от същестуващ уличен водопровод, преминаващ западно от имота. Необходимо количество вода за питейно-битови , технологични и противопожарни нужди – 0,553 л/сек.

Имотът не се засяга от енергийни обекти и съоръжения и не се налага ограничителен режим на ползване. Осигуряването на обекта с електроенергия ще се извърши чрез присъединяване към съществуващата електроразпределителна мрежа на населеното място. За функциониране на дейността има необходимост от мощности до 50 кW - Предварителен договор с Енерго-про, изх. № Г 16.8607 / 30.11.2016г.

11. Отпадъци, които се очаква да се генерират - видове, количества и начин на третиране.

Отпадъците от производствената дейност: отпадъци от почистване на плодове, зеленчуци и билки и отпадъци при почистване на машините и съоръженията ще се събират в кофи с херметичен капак и полиетиленови чували като след края на работната смяна и ще се събират в контейнер и ще се експедират съгласно сключен договор с лицензирани фирми по Закона за отпадъците.

Отпадъците от опаковки ще се събират разделно и ще бъдат предадени за транспорт и преработка и рециклиране на фирми с лиценз по Закона за отпадъците.

Битовите отпадъци в количество до 1 м3/ месец ще се изнасят в контейнери и ще се депонират на определеното за това място чрез общинската система за сметосъбиране.

Отпадъчните води от производствената дейност ще се заустят в хоризонтална канализация с РVС тръби ф110мм и ф160мм и след пречистване в модулна пречиствателна станция ще се отвеждат в подземен резервоар за пречистена вод, като водада от него ще се ползва за поливане и миене. При напълване на резервоара, излишната вода ще се черпи и кара на определено от общината място.

Не се очаква да бъдат генерирани на площадката на опасни химични вещества

12. Информация за разгледани мерки за намаляване на отрицателните въздействия върху околната среда.

От реализацията на инвестиционното предложение не се очакват отрицателни последствия върху околната среда

13. Други дейности, свързани с инвестиционното предложение

(например добив на строителни материали, нов водопровод, добив или пренасяне на енергия, жилищно строителство, третиране на отпадъчните води).

Не се предвиждат други дейности, свързани с това инвестиционно предложение. Всички процеси са описани по-горе.

14. Необходимост от други разрешителни, свързани с инвестиционното предложение. Реализацията на предлаганото инвестиционно предложение не налага издаване на каквито и да било други разрешителни.

15. Замърсяване и дискомфорт на околната среда.

Замърсяване не се очаква.

16. Риск от аварии и инциденти.

С предвидените за осъществяване на инвестиционното предложение техника и методи не се очаква риск от инциденти за околната среда.

**III. Местоположение на инвестиционното предложение**

1. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.

Инвестиционното предложение се предвижда да се реализира в ПИ с идентификатор 65927.40.69 по КККР на гр. Севлиево. Реализацията на инвестиционното предложение не влиза в противоречие, недопустимост и пряко въздействие с други одобрени и в сила устройствени планове, обекти и дейности. Попада в границите на населеното място и не засяга разположените в близост елементи от Националната екологична мрежа и най-близко разположените обекти, подлежащи на здравна защита

2. Съществуващите ползватели на земи и приспособяването им към площадката или трасето на обекта на инвестиционното предложение и бъдещи планирани ползватели на земи.

Теренът, върху който се обособява площадката е собственост на възложителя. Граничи на север и на изток с ниви – частна собственост, на юг и на северозапад – с полски пътища.

3. Зониране или земеползване съобразно одобрени планове.

За територията на площадката е обособена зона Пп (предимно производствена), свобосно застрояване с максимални: височина на застрояване – 10м, Плътност на застрояване 80%, Кофициент на интензивност – 2,5 и минимална озеленена площ 20%

4. Чувствителни територии, в т. ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.

На площадката и в непосредствена близост до нея няма регистрирани чувствителни и защитени зони

4а. Качеството и регенеративната способност на природните ресурси.

За обекта използваният природен ресурс е водата от водопроводна мрежа на гр. Севлиево.

5. Подробна информация за всички разгледани алтернативи за местоположение.

При избора на площадка е разглеждана само една алтернатива. Критериите за избор са описани по-горе.

**IV. Характеристики на потенциалното въздействие**

(кратко описание на възможните въздействия вследствие на реализацията на инвестиционното предложение):

1. Въздействие върху хората и тяхното здраве, земеползването, материалните активи, атмосферния въздух, атмосферата, водите, почвата, земните недра, ландшафта, природните обекти, минералното разнообразие, биологичното разнообразие и неговите елементи и защитените територии на единични и групови недвижими културни ценности, както и очакваното въздействие от естествени и антропогенни вещества и процеси, различните видове отпадъци и техните местонахождения, рисковите енергийни източници - шумове, вибрации, радиации, както и някои генетично модифицирани организми.

По време на строително-монтажните работи не се очаква въздействие, които да дават отражение на гореизброените компоненти вследствие при реализацията на инвестиционното предложение.

2. Въздействие върху елементи от Националната екологична мрежа, включително на разположените в близост до обекта на инвестиционното предложение.

Площадката на ИП не попада в границите на защитени зони от мрежата „НАТУРА 2000“ и защитени територии по смисъла на чл. 5 от ЗЗТ.

3. Вид на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).

Очаква се краткотрайно временно въздействие от прах по отношение на атмосферния въздух само в границите на имота по време на изкопните работи. По отношение на отпадните води и почвата не се очаква пряко въздействие, поради наличие на вече изградена ВиК инфраструктурна мрежа. Не се очаква и въздействие върху здравето на работещите по време на строителния процес.

4. Обхват на въздействието - географски район; засегнато население; населени места (наименование, вид - град, село, курортно селище, брой жители и др.).

Инвестиционното предложение се намира в землището на гр. Севлиево, с общ брой жители 22676 души по постоянен адрес до 10.12.2011 г. Териториалният обхват се отнася за изграждане на обект за производство на сушени плодове, зеленчуци, билки и техните производни със застроена площ:197,56 m2 и разгъната застроена площ: 266,65 m2. Не се очакват негативни въздействия върху работещите, населението и природата на гр. Севлиево.

1. Вероятност на поява на въздействието.

Вероятността за поява на отрицателно въздействие върху всички компоненти на околната среда е нулева. При експлоатацията на обекта въздействието (прах, замърсяване на въздуха, замърсяване на водите, замърсяване на почвите, изпускане на вредни емисии над пределно допустимите норми) се очаква да бъде нулево и при най-неблагоприятните климатични и метеорологични условия.

6. Продължителност, честота и обратимост на въздействието.

Не се очаква пряко, трайно или необратимо въздействие върху елементите на околната среда в резултат бъдещата дейност на обекта.

При черезвичайни обстоятелства – аварии и бедствия въздействието ще е краткотрайно , обратимо

7. Мерки, които е необходимо да се включат в инвестиционното предложение, свързани с предотвратяване, намаляване или компенсиране на значителните отрицателни въздействия върху околната среда и човешкото здраве.

Не се очакват отрицателни въздействия върху околната среда и човешкото здраве.

В района на площадката да се осигури и съблюдава безопасност на движението и работа както за участниците в строителния процес, така и за работещите.

Необжодимо е да се пазят от повреди положени подземни и др. инсталации и съоръжения, като предварително се обозначат и маркират.

За всеки вид работа, наетите работници следва да бъдат първоначално и периодично (преди започване на работния ден във връзка с предстоящите за изпълнение операции) инструктиране от съответните компетентни лица.

8. Трансграничен характер на въздействията.

Не се очаква трансгранично въздействие